《金缕曲·元韵酬彭醇士赐和五九初度此词》
宋代·王用宾

际遇何常耳。忆南来、平章法度，斠铨文字。十载三迁知遇感，咨汝皋陶作士。

天下溺、饥思由己。不信屠龙无用处，忽空中、蜃气楼台起。

山泽损，负初志。

横流激动三门砥。更谁容、极言敢谏，长孙无忌。坐令知兵王景略，扪虱休谈情势。

豪气与、当时何异。剩水残山无著落，听朱颜、华发流年替。

言不尽，曲中识。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。